नई दिल्ली। दिल्ली के राजीव चौक मेट्रो स्टेशन पर एक लोकप्रिय अमेरिकी फास्ट-फुड चेन से बर्गर खरीदना एक व्यक्ति के लिए महंगा पड़ा। बर्गर में प्लास्टिक का एक टुकड़ा था जिससे उस व्यक्ति के गले में घाव हो गया जिससे उसे अस्पताल में भर्ती होना पड़ा। जानकारी के मुताबिक दिल्ली के रहने वाले राकेश कुमार ने रविवार को बर्गर किंग आउटलेट से चीज वेज बर्गर खरीदा। खाने के दौरान कुमार ने महसूस किया कि इसमें कुछ सख्त चीज है। इसके बाद कुमार को मिचली आने लगी।
उन्होंने इस बारे में शिफ्ट मैनेजर और पुलिस को जानकारी दी। कुमार को लेडी हार्डिंग अस्पताल ले जाया गया। पुलिस के अनुसार बर्गर में एक प्लास्टिक का टुकड़ा था जिससे कुमार की भोजन नली में घाव हो गया। बाद में उन्हें अस्पताल से छुट्टी दे दी गई। पुलिस ने एक मामला दर्ज कर शिफ्ट मैनेजर को गिरफ्तार कर लिया है। बाद मे मैनेजर को जमानत मिल गयी।
हमारा न्यूज़ चैनल सबस्क्राइब करने के लिए यहाँ क्लिक करें।
Follow us on Facebook http://facebook.com/HamaraGhaziabad
Follow us on Twitter http://twitter.com/HamaraGhaziabad
Subscribe to our News Channel